Alexander Gode

Alexander Gottfried Friedrich Gode-von-Aesch, Ph.D. (1906 til 1970), la precipua realigero di Interlingua, esis di origino Germana da lua patro, de la urbo hansala di Bremen, e Suisa da la matro, veninta di anciena familio borgezala Von Aesch, de vilajo en la Bernana proximeso.

Ilu docis Latinida lingui  e germano a l'universitati Columbia e Chicago e esis agema por interlingua de 1934.

Ilu redaktis libri di refero de 1943 til 1946, ed editis kun Ezra Clark Stillman la serio Spanish at Sight, French at Sight e Portuguese at Sight. Tradukis centi di artikli e kelka libri de plura lingui en Angla. Il editis en 1941 300 pagini pri Natural Science in German Romanticism, e fondis en 1946 l'editerio Storm Publishers, quan ilu jeris. Il esis la lasta direktisto di inquesto dil IALA de 1946, redaktisto dil Interlingua-English Dictionary (1951) e koskriptisto dil Interlingua Grammar (ensemble kun Hugh E. Blair, 1951). Pose il esis chefo di Interlingua-Fako di Science Service (1953—1967).

Skriptisto di multa edituri en Interlingua e Germano. Dum lua lasta yari ilu tradukis texti ciencala tra lua firmo Interlingua Translations. Koskriptisto di Interlingua ye unesma vidado, kreita sur la serio ...at Sight.

Premiata kun i.a. Harald Swanberg Distinguished Service Award dil American Medical Writers' Association por kontributi bonega a revui medicinala e por rezumi en interlingua; anke premiata da la Fédération Internationale des Traducteurs por la laboro di traduktar edituri ciencala e la laboro por la profesiono di tradukteri. Kofondinto e unesma prezidanto dil Asociitaro Usana di Tradukteri (1960—1963). En lua honoro, ca organizuro konferas singlayare la Medalio Alexander Gode  "por helpi eminenta por la profesiono tradukturi".Alexander Gode Medal Ret-situo dil Asociitaro Usana di Tradukteri

Alexander Gode mortis ye la 10ma di agosto 1970 evante 63 yari.

 Referi 

 Extera ligili 
 Portreto di Alexander Gode
 Biografio en interlingua

Kategorio:Germaniani
Kategorio:Linguisti
Kategorio:Tradukisti
Kategorio:Interlingua
Kategorio:Interlingua-parolanti